CELEX: 32021D1796
Language: el
Date: 2021-09-28 00:00:00
Title: Απόφαση (ΕΕ) 2021/1796 του Συμβουλίου της 28ης Σεπτεμβρίου 2021 σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής που συγκροτείται από τη σύμβαση για την προστασία του θαλάσσιου περιβάλλοντος του Βορειοανατολικού Ατλαντικού όσον αφορά απόφαση σχετικά με τη δημιουργία της θαλάσσιας προστατευόμενης περιοχής του ρεύματος του Βόρειου Ατλαντικού και του θαλάσσιου όρους Εβλάνοφ (ΘΠΠ NACES) και σύσταση σχετικά με τη διαχείριση της ΘΠΠ NACES

12.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 361/46
               
            
         ΑΠΟΦΑΣΗ (ΕΕ) 2021/1796 ΤΟΥ ΣΥΜΒΟΥΛΙΟΥ
         της 28ης Σεπτεμβρίου 2021
         σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής που συγκροτείται από τη σύμβαση για την προστασία του θαλάσσιου περιβάλλοντος του Βορειοανατολικού Ατλαντικού όσον αφορά απόφαση σχετικά με τη δημιουργία της θαλάσσιας προστατευόμενης περιοχής του ρεύματος του Βόρειου Ατλαντικού και του θαλάσσιου όρους Εβλάνοφ (ΘΠΠ NACES) και σύσταση σχετικά με τη διαχείριση της ΘΠΠ NACES
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 192 παράγραφος 1 σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η σύμβαση για την προστασία του θαλάσσιου περιβάλλοντος του Βορειοανατολικού Ατλαντικού (1) («η σύμβαση»), της οποίας η Ένωση είναι συμβαλλόμενο μέρος, τέθηκε σε ισχύ στις 25 Μαρτίου 1998.
                  
               
                     (2)
                  
                  
                     Σύμφωνα με το άρθρο 10 παράγραφος 3 της σύμβασης, η επιτροπή που συγκροτείται βάσει του άρθρου 10 παράγραφος 1 της σύμβασης («επιτροπή OSPAR») μπορεί να εγκρίνει αποφάσεις και συστάσεις σύμφωνα με το άρθρο 13 της σύμβασης.
                  
               
                     (3)
                  
                  
                     Κατά την 24η συνεδρίασή της, την 1η Οκτωβρίου 2021, η επιτροπή OSPAR πρόκειται να εγκρίνει απόφαση σχετικά με τη δημιουργία της θαλάσσιας προστατευόμενης περιοχής του ρεύματος του Βόρειου Ατλαντικού και του θαλάσσιου όρους Εβλάνοφ («ΘΠΠ NACES») και σύσταση σχετικά με τη διαχείριση της ΘΠΠ NACES.
                  
               
                     (4)
                  
                  
                     Η υπό εξέταση απόφαση της επιτροπής OSPAR δημιουργεί τη ΘΠΠ NACES και αναφέρει τα όριά της.
                  
               
                     (5)
                  
                  
                     Η υπό εξέταση σύσταση της επιτροπής OSPAR έχει ως στόχο να παράσχει κατευθυντήριες γραμμές στα συμβαλλόμενα μέρη όσον αφορά τις δράσεις τους και όσον αφορά τη θέσπιση μέτρων για την επίτευξη των στόχων διατήρησης που καθορίζονται στο παράρτημα της σύστασης.
                  
               
                     (6)
                  
                  
                     Υπάρχει στενή σχέση μεταξύ των δύο υπό εξέταση πράξεων της επιτροπής OSPAR και, ως εκ τούτου, ενδείκνυται να καλυφθούν και οι δύο από την ίδια θέση της Ένωσης.
                  
               
                     (7)
                  
                  
                     Οι υπό εξέταση πράξεις αφορούν την προστασία του περιβάλλοντος, η οποία αποτελεί συντρέχουσα αρμοδιότητα της Ένωσης και των κρατών μελών της βάσει του άρθρου 4 παράγραφος 2 στοιχείο ε) της ΣΛΕΕ. Οι υπό εξέταση πράξεις δεν εμπίπτουν σε τομέα που καλύπτεται σε μεγάλο βαθμό από τους κανόνες της Ένωσης όσον αφορά την εν λόγω προστασία. Η Ένωση δεν προτίθεται να κάνει χρήση της δυνατότητας άσκησης της εξωτερικής της αρμοδιότητας σε τομείς που καλύπτονται από τις εν λόγω πράξεις, στους οποίους η αρμοδιότητά της δεν έχει ακόμη ασκηθεί εσωτερικά.
                  
               
                     (8)
                  
                  
                     Ενδείκνυται να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της επιτροπής OSPAR, δεδομένου ότι η απόφαση που θα ληφθεί από αυτήν θα είναι δεσμευτική για την Ένωση,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ένωσης κατά την 24η συνεδρίαση της επιτροπής OSPAR είναι να υποστηριχθεί η έγκριση απόφασης σχετικά με τη δημιουργία της θαλάσσιας προστατευόμενης περιοχής του ρεύματος του Βόρειου Ατλαντικού και του θαλάσσιου όρους Εβλάνοφ (ΘΠΠ NACES) και σύστασης σχετικά με τη διαχείριση της ΘΠΠ NACES.
         
         
            Άρθρο 2
            Η βελτίωση της θέσης που αναφέρεται στο άρθρο 1 δύναται να συμφωνηθεί, υπό το πρίσμα των εξελίξεων κατά την 24η συνεδρίαση της επιτροπής OSPAR, από τους εκπροσώπους της Ένωσης, κατόπιν διαβούλευσης με τα κράτη μέλη κατά τις επιτόπιες συνεδριάσεις συντονισμού, χωρίς περαιτέρω απόφαση του Συμβουλίου.
         
         
            Άρθρο 3
            Η παρούσα απόφαση αρχίζει να ισχύει από την ημερομηνία της έκδοσής της.
         
         
            Βρυξέλλες, 28 Σεπτεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               S. KUSTEC
            
         
         
            (1)  ΕΕ L 104 της 3.4.1998, σ. 2.